MAGYARORSZÁGI PULMONÁTÁK ANATÓMIÁJA. 
3 
lemmel voltam, bár esetenként nagyon különböző mértékben, egyéb szer¬ 
vekre, jelesen a köpenyszeryek csoportjára, a bélcsatornára és az ideg- 
rendszerre is, mely szervek már eddigi tudásunk szerint is, alkalomadtán 
nem kevéssé fontosak rendszertani szempontból. Ez esetekre különös figye¬ 
lemmel voltam, azonban nem tartózkodtam esetleg oly adatok közlésétől 
sem, melyek legalább mai tudásunk szerint a nevezett szempontból ke- 
vésbbé jelentősek. Mert lehetséges, hogy ez nem egyéb ismereteink hiányos¬ 
sága keltette látszatnál, azért az ily adatok gyűjtését sem szabad elha¬ 
nyagolnunk. Ez okból közlöm pl. több Stylommatophora központi ideg- 
rendszerére vonatkozó megfigyeléseimet, mert ha az idegrendszer sajátos¬ 
ságai nem is használhatók fel a fajok elhatárolására, esetleg igen fontosak 
lehetnek a magasabb rendszertani kategóriák megállapítására. 
A szöveget illusztráló rajzok kivétel nélkül rajzolókészülékkel készül¬ 
tek, tehát minden vázlatosságuk ellenére is teljesen hűek. E rajzok bár¬ 
mennyire igénytelenek legyenek is művészi szempontból, a czélnak bizonyára 
megfelelnek. 
Meg kell jegyeznem azt is, hogy a szervek leírásában nem használtam 
absolut mértéket, vagyis a különböző méreteket nem fejeztem ki milli¬ 
méterekben, mint némely szerző teszi. Kerültem pedig ezt egyrészt azért, 
mert a szervek egyes alkotórészei gyakran sokszorosan csavarodottak s így 
a pontos mérés úgyis lehetetlen, másrészt pedig a mérték úgyis csak viszony¬ 
lagos értékű, mert hiszen a fajok különböző egyénei nagyon különböző 
nagyságúak s ennek megfelelően változnak szerveik méretei is. Absolut 
méretek helyett czélszerűbbnek tartom a relativ, más szervekhez viszonyí¬ 
tott méretek megadását, mert hiszen rendszertani szempontból ez a fontos, 
és voltaképen a milliméterekben kifejezett méretek is csak ezt a czélt 
szolgálják — fölöslegesen komplikált alakban. 
* 
Mielőtt az egyes fajok anatómiai viszonyainak ismertetésébe kezdenék, 
szükségesnek tartom, hogy előzetes tájékozást nyújtsak az itt tárgyalt 
szervek, illetőleg szervrendszerek általános morphologiai viszonyairól. Erre 
az áttekintésre szükség van már csak a pontos terminologia kedvéért is, 
mely nélkül a legegyszerűbb viszonyokat sem lehet kellőképen megértetni. 
A rendszertani szempontból különösen fontos szervrendszerek a kö¬ 
vetkezők: 1. a köpenyszervek csoportja ; 2. a bélcsatorna ; 3. az ivar készülék 
és 4. a központi idegrendszer. Ezeket kell mindenekelőtt főbb vonásaikban 
megismertetnem. 
1. Köpenyszervek. A test hátoldalán, bizonyos távolságban 
a fej mögött, majdnem minden csigán egy tágas üreget találunk, mely vagy 
széles, az egész hát szélességén áthúzódó réssel, vagy pedig kisebb, kerek 
1* 
